Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 899/11/8806	Košice, 12.3.2012
EEČ : 2-65-42-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
v dobe od začiatku mesiaca máj 2011 do 18. 11. 2011 si neplnil svoju vyživovaciu povinnosť voči svojej dcére XXXXX, nar. 13. 11. 1991, trvale bytom Veľká Ida č. 195, okres Košice - okolie, aj napriek tomu, že táto povinnosť mu vyplývala z rozsudku Okresného súdu Košice - okolie pod č. k. P125/94-38 zo dňa 08. 09. 1999, ktorý nadobudol právoplatnosť dňa 23. 09. 1999, v ktorom bola zverená do výchovy XXXXX, nar. 28. 05. 1973, trvale bytom Veľká Ida č. 195, okres Košice - okolie, a taktiež týmto rozsudkom bolo mu uložené prispievať na výživu Veroniky sumou vo výške 33,20 € mesačne vždy do 15-teho dňa v mesiaci k rukám matky XXXXX, čím mu takto za vyššie uvedené obdobie vznikol dlh vo výške 232,40 €,

Právna veta:
lebo zanikla trestnosť činu
Odôvodnenie:
Uznesením povereného príslušníka OO PZ Veľká Ida sp. zn. ČVS: ORP-1356/VI-KS-2011 zo dňa 20. 12. 2011 bolo vznesené obvinenie XXXXX pre prečin podľa § 207 ods.  1/ Trestného zákona na tom skutkovom základe ako je to uvedené vo výrokovej časti tohto uznesenia.
V priebehu konania bol vypočutý obvinený XXXXX, ktorý dňa 09. 03. 2012 pri výsluchu uviedol, že celú dlžnú sumu uhradil poštovou poukážkou. Išlo o sumu 365,20 €.Ako listinný dôkaz slúži poštová poukážka č. 10108 zo dňa 25. 02. 2012.Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor